-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
DIG रतनलाल डांगी ह नक्सली मन ल दिस खुला चुनउती, छत्तीसगढ़ी में पढ़व अउ खबर
By
छत्तीसगढ़ी खबर | Published On: 17 Jun, 2018 | 6:16 PM GMT 05:30+
दक्षिण बस्तर के DIG रतनलाल डांगी ह नक्सली मन ल खुला चुनउती दे हे... सोसल साइट म डांगी ह चुनउती देत हुए लिखिस हे। #Operation#for#Development... माओवादियों तुम पुल पुलिया को तोड़कर क्षेत्र के आदिवासी बन्धुओं को शेष दुनिया से तब तक अलग नहीं कर पाओगे जब तक सुरक्षाकर्मियो के शरीर में प्राण है। तुम तोड़ो, हम बनायेंगे ।” DIG के ये पोस्ट ल लोगन मन के जबर सराहना मिलत हे, संग ही लोगन मन के सहयोग घलो सुरक्षाबल अऊ पुलिस ल मिलत हे। आप मन ल बतादन कि पाछु दिन सुकमा के नक्सल प्रभावित क्षेत्र म नक्सली मन ह पुलिया ल उड़ा दे रहिन। पुलिस के जवान मन ह बहुत कम बेरा म ऐला फेर बना दिन। पुलिस एक अभियान के तहत ये इलाका म सड़क अऊ पुल पुलिया के निर्मान म सुरक्षा देत हे। येकर ले इलाका म नक्सली मन के हउसला पस्त होत दिखाई देत हे।
►छत्तीसगढ़ सरकार के रमन कैबिनेट के बइठक 18जून के होही। ये बइठक म सिक्षाकर्मी मन के संविलियन के मांग म मुहर लगे के पूरा संभावना हे,काबर कि सरकार ह संविलियन के घोसना पहिली ही कर दे हे। कैबिनेट के पास होत ही संविलियन के प्रक्रिया सुरू हो जाही। कैबिनेट के बइठक के बाद ये घलो पता चल जाही,कि काकर संविलियन होही,कउन बिभाग म संविलियन होही, बेतन कतना बाढ़ही। चुनई बछर म कैबिनेट के ये बइठक ल बहुत अहम माने जात हे। बता दन कि मुख्यमंत्री डॉ.रमन सिंह ह 10 जून के अंबिकापुर म बिकास यात्रा के मंच ले भाजपा के रास्ट्रीय अध्यक्ष अमित शाह के आगु संविलियन के घोसना करे रहिस हे।
►जांजगीर-चाम्पा के नगर पंचायत राहौद म अध्यक्ष पद के उपचुनई म प्रचार जिहां जोर-सोर ले चलत हे...उहें नवा बोटर मन ल नगर बिकास ल लेके बहुत अकन अपेक्षा हे। युवा मन के कहिना हे कि राहौद नगर पंचायत के बिकास ठहरे हुए हे। राहौद म नाली के बेवस्था नइए, पेयजल के बड़ समस्या हे। युवा मन के कहिना हे कि जनप्रतिनिधि मन ल बिकास करना चाही। बता दन कि राहौद म अध्यक्ष पद के उपचुनई म 4 प्रत्यासी मन ह नामांकन दाखिल करिस हे, कांग्रेस ले राजेन्द्र गुप्ता, बीजेपी ले शैल देवी कश्यप अऊ 2 निर्दलीय उम्मीदवार ह नामांकन दाखिल करे हे। 24 जून के मतदान अऊ 27 जून के मतगणना होही।
►गरियाबंद म एक मनखे हे, जोन ह न खाली सांप ले दोस्ती करथे, बल्कि उमन ल पकड़े के बाद सुरक्षित जंगल म ले जाकर छोड़ देथे। कुम्हडईखुर्द के रामकृष्ण बघेल पाछु 15 बछर ले अइसे ही करत आत हे, अऊ अब तक ओहा 5 हजार ले जादा सांप ल पकडके जंगल म छोड चुके हे। इलाका म कहु भी सांप दिखथे, त लोगन रामकृष्ण के सुरता करथे। रामकृष्ण घलो बिना कुछु फीस के मउका म पहुंच जाथे, अऊ सांप ल पकडके जंगल म छोड देथे। रामकृष्ण ह बताइस कि अब तक ओहा कई तरह के जहरीला सांप ल पकड़ चुके हे, अऊ ऐकर पाछु ओकर उद्देस्य येमन के जान बचाना हे।
►गरियाबंद म ऑपरेशन गर्जना के तहत स्कूल के छात्रा मन ल आत्मरक्षा के गुण सिखाए बर 7दिवसीय प्रसिक्षण सिविर के आयोजन करे गिस। ट्रेनर ब्लैक बेल्ट बरखा राजपूत ह अपन टीम के संग कस्तुरबा गांधी आश्रम, लाईवीहुड कॉलेज अऊ सरकारी स्कूल के सैंकडों छात्रा मन ल प्रसिक्षित करिस, प्रसिक्षन म छात्रा मन ल हेयर बैंड, आलपिन अऊ चप्पल कस साधारण जीनिस ले अपन रक्षा करे के गुन सिखाए गिस।
INH News
Title For Web: DIG Ratan Lal gives challenge to Naxal
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva hne_Deva eng_Latn eng_Latn